**அறுவைசிகிச்சை மகப்பேறு** என்பது அறுவை சிகிச்சை மூலம் குழந்தைகளை பிரசவிக்கும் ஒரு மருத்துவ முறை ஆகும். பொதுவாக ஒரு அறுவைசிகிச்சை பிரசவம் தாய் மற்றும் சேயின் உடல் நிலை சரியாக இல்லாத போதோ அல்லது சுகப்பிரசவத்திற்கு வாய்ப்பே இல்லாத போதோ இம்முறை தேர்வு செய்யப்படுகிறது. தாய்க்கு வலிமிகு மகப்பேறு, இரட்டையர், உயர் இரத்த அழுத்தம், குழந்தை திரும்பி இருத்தல், தொப்புள்கொடி மற்றும் சூல்வித்தகம் குறைபாடு முதலிய மருத்துவ காரணங்களால் இம்முறை மக்கட்பேறு அறுவை சிகிச்சை நிபுணர்களால் மேற்கொள்ளப்படுகிறது.
அறுவைசிகிச்சை பிரசவ முறை தாயின் இடுப்பு பகுதியின் வடிவம் மற்றும் மருத்துவ காரணிகளால் இதன் வகையை தேர்வு செய்வர். அறுவைசிகிச்சை பிரசவத்திற்கு பின் அடுத்த பிரசவம் சுகபிரசவமாக அமைய வாய்ப்புகள் இருக்கலாம். உலக சுகாதார அமைப்பு வலியுறுத்துவது என்னவென்றால் சரியான மருத்துவ காரணங்கள் இருந்தால் மட்டுமே இந்த அறுவைசிகிச்சை பிரசவ முறையை மேற்கொள்ளவேண்டம் என்பதாகும். ஆயினும் தாயின் வேண்டுகோளின் படி எந்த ஒரு மருத்துவ காரணங்கள் இல்லாத போதும் வலுமிகு பிரசவத்தை தவிர்க்க இந்த அறுவைசிகிச்சை பிரசவ முறை மேற்கொள்ளப்படுகிறது.

பொதுவாக இந்த அறுவைசிகிச்சை பிரசவ முறை 45 நிமிடங்கள் முதல் ஒரு மணி நேரம் வரை நடக்கும். இது தண்டுவட அல்லது பொது மயக்கவியல் மருந்துகளின் உதவியால் நடைபெறுகிறது. சிறுநீர் வெளியேற்றும் குழாய் மூலம் சிறுநீர்ப்பை காலியக்கப்படுகிறது மேலும் அடி வயிற்றின் தோல்கள் கிருமி தொற்று தடுப்பான் மூலம் சுத்தப்படுத்தப்படுகிறது. ஆறு அங்குல அளவிற்கு தாயின் அடிவயிற்றில் அறுவைசிகிச்சை செய்யப்படும். கருப்பையை அதே போல அறுவைசிகிச்சை மூலம் திறந்து குழந்தையை வெளியில் எடுத்து பிரசவிக்கின்றனர். பின் அறுவைசிகிச்சை மேற்கொண்ட கருப்பை பகுதிகள் மற்றும் அடிவயிற்று பகுதிகள் தையலிடப்படுகிறது. அறுவைசிகிச்சை அரங்கில் இருந்து வெளியே வந்து தாய் தன் மயக்க நிலை மீண்டவுடன் குழந்தைக்கு தாய்ப்பால் கொடுக்கலாம். பொதுவாக தாய் உடல் நிலை தேறி மருத்துவமனையிருந்து வீட்டிற்கு செல்ல பல நாட்கள் ஆகலாம்.

அறுவைசிகிச்சை பிரசவம் சிறு மருத்துவ காரணங்களில் செய்ய அவசியம் இல்லை. ஏன் என்றால் அறுவை சிகிச்சை என்பது பல பக்கவிளைவுகளை கொண்டது. சுகபிரசவத்தை விட அதிக நாட்கள் தாய் குணமடைய தேவைப்படுகிறது சுமார் ஆறு வாரம் ஆகலாம். குழந்தைக்கு சுவாசக்கோளாறும் தாய்க்கு அதிகப்படியான பிரசவத்துக்குப் பிந்தைய குருதிப்பெருக்கு ஏற்பட வாய்ப்பு உள்ளது.
விரிவான மேற்கோளின் படி 39 வார கருக்காலம் முன்னதாக அறுவைசிகிச்சை பிரசவ முறை மேற்கொள்ளக்கூடாது. இந்த பிரதவ முறையால் இனப்பெருக்க மண்டலத்தில் எந்தவித பாதிப்பும் ஏற்படாது.

உலகளவில் 2012 ஆம் ஆண்டு சுமார் 23 மில்லியன் நபருக்கு அறுவைசிகிச்சை பிரசவம் நடைபெற்றது. சர்வதேச ஆரோக்கிய முகமை பெண்களில் 10% முதல் 15% வரை இந்த பிரசவ முறைக்கு உகந்தவர்களாக உள்ளனர் என கருதுகிறது. சில சான்றுகள் 19% என்ற உயர்ந்த அளவு பெண்கள் இந்த பிரசவ முறையில் நல்ல ஆரோக்கியம் அடைந்துள்ளனர் என கூறுகிறது. உலக நாடுகளில் 45 நாடுகளுக்கு மேல் இந்த பிரசவ முறை 7.5% அளவுக்கும் கீல் உள்ளது. ஆனால் 50 நாடுகளுக்கு மேல் இதன் அளவு 27% அளவுக்கும் மேல் உள்ளது. தாய் சேய் இருவரின் நலனில் அக்கறை கொண்டும் அறுவைசிகிச்சை பிரசவ முறையை குறைக்கவும் நடவடிக்கை எடுக்கப்படுகிறது. அமெரிக்க ஐக்கிய நாடுகளில் 2017 ஆம் ஆண்டு நடைபெற்ற பிரசவங்களில் 32% அளவு அறுவைசிகிச்சை பிரசவமுறை ஆகும். இந்த பிரசவ முறை கிருத்து பிறப்பதற்கு முன்பே 715 ஆம் ஆண்டிலேயே நடைபெற்றதாக குறிப்பு உள்ளது. இதில் குழந்தை நல்ல முறையில் பிறந்தும், தாய் இறந்தும் உள்ளார். தாயும் அறுவைசிகிச்சைக்கு பின் பிழைத்தல் என்பது 1500 ஆம் ஆண்டு காலத்தில் இருந்து வருகிறது. 19 ஆம் நற்றாண்டிலிருந்து மயக்க மருந்து, கிருமி நாசினி மற்றும் கிருமி தொற்று தடுப்பான் வருகையால் இம்முறை பிரசவத்தில் தாய் சேய் இறப்பு தவிர்க்கப்படுகிறது.

மேற்கோள்கள்
-----------

1. ↑  Fadhley, Salim (2014). "Caesarean section photography". *WikiJournal of Medicine* **1** (2). doi:10.15347/wjm/2014.006.
2. 1 2 3 4 5 6 7 8 9 10 11 12 13 14  "Pregnancy Labor and Birth". Office on Women’s Health, U.S. Department of Health and Human Services. 1 February 2017. 28 July 2017 அன்று மூலதளத்திலிருந்து பரணிடப்பட்டது எடுக்கப்பட்டது. 15 July 2017 அன்று பார்க்கப்பட்டது.
3. 1 2 3 4 5  "Safe Prevention of the Primary Cesarean Delivery". *American Congress of Obstetricians and Gynecologists and the Society for Maternal-Fetal Medicine*. March 2014. 2 March 2014 அன்று மூலதளத்திலிருந்து பரணிடப்பட்டது எடுக்கப்பட்டது. 20 February 2014 அன்று பார்க்கப்பட்டது.
4. 1 2  "WHO Statement on Caesarean Section Rates" (PDF). 2015. 1 May 2015 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 6 May 2015 அன்று பார்க்கப்பட்டது.
5. ↑  Lauwers, Judith; Swisher, Anna (2010) (in en). *Counseling the Nursing Mother: A Lactation Consultant's Guide*. Jones & Bartlett Publishers. பக். 274. பன்னாட்டுத் தரப்புத்தக எண்:9781449619480. Archived from the original on 11 September 2017. .
6. ↑  American Congress of Obstetricians and Gynecologists, "Five Things Physicians and Patients Should Question", *Choosing Wisely: an initiative of the ABIM Foundation*, American Congress of Obstetricians and Gynecologists, 1 செப்டெம்பர் 2013 அன்று மூலதளத்திலிருந்து பரணிடப்பட்டது எடுக்கப்பட்டது, 1 ஆகத்து 2013 அன்று பார்க்கப்பட்டது
7. ↑  Yeniel, AO; Petri, E (January 2014). "Pregnancy, childbirth, and sexual function: perceptions and facts". *International Urogynecology Journal* **25** (1): 5–14. doi:10.1007/s00192-013-2118-7. பப்மெட்:23812577.
8. 1 2 3 4  Molina, G; Weiser, TG; Lipsitz, SR; Esquivel, MM; Uribe-Leitz, T; Azad, T; Shah, N; Semrau, K *et al*. (1 December 2015). "Relationship Between Cesarean Delivery Rate and Maternal and Neonatal Mortality". *JAMA* **314** (21): 2263–70. doi:10.1001/jama.2015.15553. பப்மெட்:26624825. .
9. ↑  "Births: Provisional Data for 2017" (PDF). *CDC*. May 2018. 18 May 2018 அன்று பார்க்கப்பட்டது.
10. 1 2 3  Moore, Michele C.; Costa, Caroline M. de (2004) (in en). *Cesarean Section: Understanding and Celebrating Your Baby's Birth*. JHU Press. பக். Chapter 2. பன்னாட்டுத் தரப்புத்தக எண்:9780801881336. .